##### HORTOBÁGY KÖZSÉG Zárt ülés

**P O L G Á R M E S T E R É T Ő L**

**E L Ő T E R J E S Z T É S**

(a Képviselő-testület 2020. június 30-i zárt ülésére)

Tárgy: A Hortobágyi-Délibáb Nonprofit Kft-vel kapcsolatos döntések meghozatala

* Ügyvezetőre vonatkozó pályázati felhívás elbírálása
* Alapító okirat módosítása

**Tisztelt Képviselő-testület!**

* **Ügyvezetőre vonatkozó pályázati felhívás elbírálása**

A 39/2020. (VI. 05.) Polgármesteri határozattal kiírásra került a Hortobágyi-Délibáb Nonprofit Kft. ügyvezetői pozíciójának betöltésére vonatkozó pályázat az alábbiak szerint:

***Pályázati feltételek:***

* *magyar állampolgárság*
* *cselekvőképesség,*
* *büntetlen előélet,*
* *felsőfokú végzettség*
* *legalább 3 év vezetői gyakorlat*
* *B. kategóriás jogosítvány*

***Pályázat elbírálásánál előnyt jelent:***

* *rendezvényszervezői, közművelődési tapasztalat*

*Elvárt kompetenciák:*

* *kiváló szintű tervező, szervező és problémamegoldó készség*
* *önálló, gyors, precíz munkavégzés*
* *jó együttműködési és kapcsolatteremtő készség*
* *terhelhetőség, megbízhatóság*

***A pályázat részeként benyújtandó iratok, igazolások:***

* *részletes, fényképpel ellátott szakmai önéletrajz,*
* *iskolai végzettséget és szakképzettséget igazoló dokumentumok másolata,*
* *3 hónapnál nem régebbi erkölcsi bizonyítvány*
* *nyilatkozat arról, hogy a pályázóval szemben a Ptk. 3:115. §-ban szabályozott összeférhetetlenség nem áll fenn*
* *nyilatkozata arról, hogy a pályázati anyagában foglalt személyes* adatainak a pályázati eljárással összefüggően szükséges kezeléséhez hozzájárul.

A pályázat benyújtási határidejéig, 2020. június 26. napjáig 6 pályázat érkezett. (1. sz. melléklet)

Kugler Zsuzsanna csatolta a pályázatban rögzített önéletrajzot, nyilatkozatokat, erkölcsi bizonyítványt, felsőfokú iskolai végzettséget igazoló dokumentumokat. Vezetői gyakorlattal és a pályázatban előnyként meghatározott gyakorlattal nem rendelkezik.

Dorcsák Krisztina csatolta a pályázatban rögzített önéletrajzot, iskolai végzettségére vonatkozó igazoló dokumentumokat. Felsőfokú végzettséggel, vezetői gyakorlattal és a pályázatban előnyként meghatározott gyakorlattal nem rendelkezik. Erkölcsi bizonyítványt, nyilatkozatokat nem csatolt.

Simon Zsuzsanna csatolta a pályázatban rögzített önéletrajzot, nyilatkozatokat, erkölcsi bizonyítványt, felsőfokú iskolai végzettséget igazoló dokumentumokat. Vezetői gyakorlattal rendelkezik. Könyvtár-közművelődési tapasztalattal rendelkezik, ami azért is fontos, mert 2021. január 1-től közösségi színtér esetén - ami a Titi Éva Faluház is - legalább középfokú végzettségű közművelődési szakembert kell foglalkoztatni. A képviselő-testület a könyvtár-közművelődés feladatot 2020. március 1. napjától átadta a Hortobágyi-Délibáb Nonprofit Kft-nek, így a szakembert a társaságnak kell foglalkoztatnia. A pályázó ezen követelményeknek is megfelel.

Kis Róbert Ferenc csatolta a pályázatban rögzített önéletrajzot, nyilatkozatokat, erkölcsi bizonyítványt, iskolai végzettségére vonatkozó dokumentumokat. Felsőfokú végzettséggel, vezetői gyakorlattal és a pályázatban előnyként meghatározott gyakorlattal nem rendelkezik.

Máté Lajos csatolta a pályázatban rögzített önéletrajzot, nyilatkozatokat, erkölcsi bizonyítványt, felsőfokú iskolai végzettségre vonatkozó dokumentumokat. Vezetői gyakorlattal és előnyként meghatározott rendezvényszervezői tapasztalattal is rendelkezik.

Székely Ruth Csengele csatolta a pályázatban rögzített önéletrajzot, nyilatkozatokat, felsőfokú iskolai végzettséget igazoló dokumentumokat. Vezetői gyakorlattal és a pályázatban előnyként meghatározott gyakorlattal nem rendelkezik.

|  |  |  |
| --- | --- | --- |
| **Pályázó neve** | **Pályázati feltétel** | **Előnyök** |
|  | Felsőfokú végzettség | legalább 3 év vezetői gyakorlat | B. kategóriásjogosítvány | közművelődési gyakorlat | rendezvényszervezői gyakorlat |
| Kugler Zsuzsanna | x |  | x |  |  |
| Dorcsák Krisztina |  |  | x |  |  |
| Simon Zsuzsanna | x | x | x | x |  |
| Kiss Róbert Ferenc  |  |  |  |  |  |
| Máté Lajos | x | x | x |  | x |
| Székely Ruth Csengele | x |  | x |  |  |

A pályázati feltételeknek 2 pályázó, Simon Zsuzsanna és Máté Lajos felel meg.

Kérem a T. Képviselő-testületet, hogy az ügyvezető álláshelyre kiírt pályázattal kapcsolatos előterjesztést megvitatni és döntést hozni szíveskedjen! (I. sz. határozati javaslat)

* **Alapító okirat módosítása**

Az alapító okirat módosítását több körülmény indokolja.

A 4/2020. (I.28) Hö. határozattal a könyvtár és közművelődés, valamint rendezvényszervezői feladatok ellátását 2020. március 1. napjától határozatlan időre a Hortobágyi-Délibáb Nonprofit Kft-nek adta át a képviselő-testület.

Ehhez kapcsolódóan tevékenységi köröket kell felvenni a társaság tevékenységi körei közé.

*8412 Egészségügy, oktatás, kultúra, egyéb szociális szolgáltatás (kivéve: társadalombiztosítás) igazgatása*

*9101 Könyvtári, levéltári tevékenység*

*9499 M.n.s. egyéb közösségi, társadalmi tevékenység*

Sári Ádám ügyvezetőt lemondása miatt törölni kell az alapító okiratból és a megválasztott új ügyvezetőt be kell rögzíteni.

A2019. évi önkormányzati választások miatt szükséges módosítani a polgármester személyét.

Mellékelten csatolom az alapító okiratot módosító okiratot (2. sz. melléklet) és a módosításokkal egységes szerkezetbe foglalt alapító okiratot. (3. sz. melléklet) Kérem, hogy a módosításokkal kapcsolatos döntéseket meghozni és a módosító, valamint egységes szerkezetbe foglalt alapító okiratot elfogadni szíveskedjenek. (II. sz. Határozati javaslat)

**I. sz. HATÁROZATI JAVASLAT**

Hortobágy Község Önkormányzatának Képviselő-testülete, mint a Hortobágyi-Délibáb Nonprofit Kft. alapítója és egyedüli tagja a Hortobágyi-Délibáb Nonprofit Kft. ügyvezetői álláshelyére kiírt pályázatot eredményesnek/eredménytelennek nyilvánítja.

A társaság ügyvezetőjének 2020. július 1. napjától …………………………….nevezi ki határozatlan időre, 3 hónapos próbaidővel.

Megbízza a polgármestert, hogy a döntésről a pályázót értesítse és a munkajogi dokumentumokat írja alá.

Határidő: 2020. június 30.

Felelős: Jakab Ádám András polgármester

**II. sz. HATÁROZATI JAVASLAT**

Hortobágy Község Önkormányzatának Képviselő-testülete, mint a Hortobágyi-Délibáb Településüzemeltetési és Rendezvényszervező Szolgáltató Nonprofit Korlátolt Felelősségű Társaság alapítója és egyedüli tagja Magyarország helyi önkormányzatairól szóló 2011.évi CLXXXIX. törvény 107.§-a alapján társaság alapító okiratának módosítása tárgyában az alábbi döntést hozza:

1./ A Társaság tevékenységi köreit az alábbiakkal egészíti ki:

8412 Egészségügy, oktatás, kultúra, egyéb szociális szolgáltatás (kivéve: társadalombiztosítás) igazgatása

9101 Könyvtári, levéltári tevékenység

9499 M.n.s. egyéb közösségi, társadalmi tevékenység

2./ Sári Ádám ügyvezetőnek az ügyvezetői tisztségéről történő lemondását tudomásul veszi és a társaság új ügyvezetőjévé választja 2020. július 1. napjától határozatlan időtartamra …………………. (születési neve: …………………., születési hely, idő: ………………., anyja neve: ……………………, adóazonosító jele: ……………………..) ………………………….. szám alatti lakost.

3./ A társasági szerződés 4. pontjában módosítja az alapító képviselőjét tekintettel arra, hogy a helyi önkormányzati képviselők és polgármesterek 2019. október 13. napján megtartott választásán Hortobágy településen Jakab Ádám Andrást polgármesternek megválasztották.

4./ A Társaság alapítója elhatározza, hogy a fentiek alapján a Társaság Alapító okiratát ezen alapítói határozat mellékletét képező formában elfogadja és meghatalmazza a Dr. Ács Ferenc Ügyvédi Irodát (4026 Debrecen, Péterfia u. 2. 2/9., eljáró ügyvéd: Dr. Ács Ferenc ügyvéd KASZ 36056359), hogy a Társaság 2020. június 30-ai módosításokkal egységes szerkezetbe foglalt Alapító Okiratát, a hozzá kapcsolódó létesítő okirat módosítást és a szükséges dokumentumokat elkészítse, ellenjegyezze és a Társaságot a változások cégnyilvántartáson történő átvezetése érdekében a Debreceni Törvényszék Cégbírósága előtt teljes jogkörrel képviselje.

5./ Megbízza a polgármestert, hogy a módosításhoz kapcsolódó okiratokat aláírja, valamint ......ügyvezetőt, hogy a módosítás cégnyilvántartáson való átvezetése érdekében a szükséges dokumentumokat határidőben nyújtsa be a Debreceni Törvényszék Cégbírósága felé.

Határidő: 2020 július 15.

Felelős: Jakab Ádám András polgármester és .......ügyvezető

Hortobágy, 2020. június 25.

 Jakab Ádám András

 polgármester

Az előterjesztést törvényességi szempontból ellenőrizte:

 Dr. Ácsné Dr. Berke Gabriella

 kirendeltség-vezető